Il-kumpanija tal-manifattura tal-ajruplani Boeing irrakkomandat li l-ajruplani tagħha tal-għamla 777 ma jintużawx, wara li ajruplan minnhom kellu ħsarat fil-magni. Il-każ seħħ is-Sibt meta l-ajruplan, li dak il-ħin kellu 231 persuna abbord, kien kostrett jirritorna l-ajruport ta' Denver, F'Colorado, l-Istati Uniti, bħala prekawzjoni. Ħadd ma jidher li weġġa' f'dan il-każ. S'issa, 62 ajruplan qed jinżammu fl-ajruporti madwar id-dinja, iżda hu magħruf li hemm 128 ajruplan ta' din l-għamla. Fi stqarrija l-kumpanija kkonfermat ukoll li għaddejja investigazzjoni interna dwar dan.